钦定古今图书集成/明伦汇编/官常典/第637卷 > 范希正
## 钦定古今图书集成/明伦汇编/官常典/第637卷 > 范希正

按《明外史循吏传》：“希正，字以贞，吴县人。正统十年冬，
巡抚张骥析曹县置曹州，以希正知州事，报可。时百
务刱始，希正悉心经画，诸城池、街市、学校、坛庙、廨宇，
建置维新，民不知扰。十四年秋，边事起，朝命征官马
急，民无以偿，汹汹思窜。希正集里老慰谕，为设策买
补九十馀匹，民益欢悦。其治州大得人和。又再考，乃”
引年致仕，州人立祠祀焉。